Vaktsiin propaganda vastu – Propastop
14.03.2016
Eestis välisluurega tegelev Teabeamet üllitas esmakordselt avaliku aruande Eesti praegusest positsioonist rahvusvahelises julgeolekukeskkonnas. Propastop tervitab sellist algatust, sest tõene ja avameelne info on parim vaktsiin propaganda vastu. Infopuuduses inimest on lihtne manipuleerida, söötes talle ette just sobivaid infokilde ning lastes tal täita infotühi ruum müütidega. Kui tõest infot on piisavalt, jääb müütidele vähe ruumi.
Teabeameti julgeoluanalüüs keskendub peamiselt füüsilisele julgeolekule ja propagandast seal palju juttu ei ole. „Käesolev tekst ei lahka Eesti julgeoleku kõiki olulisi tahke – näiteks Venemaalt lähtuva mõjutustegevuse analüüs jäägu mõneks järgmiseks korraks,“ nendib ka Teabeameti direktor väljaande eessõnas.
Propastop jääb põnevusega seda järgmist korda ootama, seni aga soovitab kõigil oma lugejatel Teabeameti avaliku julgeolekuanalüüsiga tutvuda.
Pildil: Teabeameti maja uksesilt. Foto Raigo Pajula /Postimees /Scanpix